Od sutra restriktivnije mjere za građane u Federaciji BiH

Kako saznaje Klix.ba s obzirom na porast broja zaraženih, sve popunjenije bolničke kapacitete i nepridržavanje mjera sutra će Federalni krizni štab donijeti nove – restriktivnije mjere koje se tiču direktno građana.

Te mjere će se ogledati u ograničavanju okupljanja na otvorenom i zatvorenom, te u ograničavanju kretanja ljudi.Za sada nisu poznati detalji, ali kako saznajemo mjere će se direktno odraziti na svakodnevni život građana.

Krizni štab Ministarstva zdravstva FBiH bi trebao sutra izaći u javnost sa detaljima i novim mjerama koje će najviše zanimati stanovnike ovog bh. entiteta.

Trenutno je u FBiH na snazi ograničeno okupljanje na 50 osoba na otvorenom i 30 u zatvorenom. Na području cijele FBiH obavezno je nošenje zaštitnih maski i na otvorenom i u zatvorenom.